钦定古今图书集成/明伦汇编/闺媛典/第284卷 > 皇清十七 > 章日文妻沈氏
## 钦定古今图书集成/明伦汇编/闺媛典/第284卷 > 皇清十七 > 章日文妻沈氏

按《扬州府志》：“沈氏，如皋人。乡饮宾沈子爵女。年十八，归儒生章日文。文幼羸瘠，嗜学，遂成怯疾亡，氏年二十有二，吞声饮泣，抚幼孤琪。未几，翁姑相继殒，家故贫，一切丧事皆自经营，茹荼饮蘗三十馀年。幸琪孝谨，善生计，晚年稍得自安，年九十有八卒。孙曾凡四世执丧。有司上其事，坊表，从祀烈女祠。”